ரூஃபிகலால்

ரூஃவிகாலோல் (ரூஃபிகலால், Rufigallol)  என்பது  ஒரு கரிமவேதிப் பொருள். இது 1,2,3,5,6,7-எக்சாஐதராக்ஃசி-9,10-ஆந்த்ராகுயினோன்  ( 1,2,3,5,6,7-hexahydroxy-9,10-anthraquinone) துல்லியமாய் குறிப்பிடப்பெறும் வேதிப்பொருள். இதன் வேதியியல் வாய்பாடு ; இதனை  ஆந்த்ராகுயினோனின்  ஆறு ஐதரச அணுக்களை, ஐதராக்சைல் ( OH) வேதிக்குழுமத்தால் மாற்றியமைத்தால் உருவானதாகக் கொள்ளலாம்.

இச் சேர்மம் டையாக்ஃசேன் (dioxabe) என்னும் நிறமிலி நீர்மத்தில் கரைந்து, பின் இதிலிருந்து சிவப்பு ஊசிபோன்ற படிகவடிவில் உருவாகும். இது 365 °செ இல் உருகா ஆவியாகும் (sublime) (பசுபம் ஆகும்). காலிக் காடியை அடர்ந்த கந்தக்காடியுடன் வினையுறச்செய்து பின் சோடியம் ஐதராக்சைடு -ஓடு வினையுறச் செய்தால் இப்பொருள் கிட்டும்.

ரூஃவிகாலோல் மலேரியா நோயூட்டி உயிரி பிளாசுமோடியம் ஃவால்சிப்பாரம் (Plasmodium falciparum)   என்பதற்கு நச்சுப்பொருளாய் இயங்கும். இது மலேரியா எதிர்ப்பு மருந்தாகிய எக்ஃசிஃவோன் (exifone) என்னும் மருத்தோடு ஒத்தியங்கும் தன்மையும் கொண்டது, இம்மருந்து ரூஃவிகாலோலுடன் ஒத்த கட்டமைப்பு கொண்டது.R. W. WINTER, KENNETH A. CORNELL, LINDA L. JOHNSON, MARINA IGNATUSHCHENKO,DAVID J. HINRICHS and MICHAEL K. RISCOE (1996), Potentiation of the Antimalarial Agent Rufigallol.  ANTIMICROBIAL AGENTS AND CHEMOTHERAPY, Vol. 40, No. 6, pages 1408–1411. Online version  accessed on 2010-02-01. 

பெரிலியம், அலுமினியம், தோரியம், சிர்க்கோனியம், ஆஃவினியம் ஆகியவற்றோடு ரூஃவிகாலோல் சேர்ந்து அடர்சிவப்பு நிறம் கொண்ட கூட்டுப்பொருள்கள் உண்டாக்குகின்றன. இந்த வேதிவினையைக் கொண்டு மிகச்சிறிதளவு பெரிலியம் இருந்தால் ஒளிமாலையளவியால் கண்டுபிடிக்கப்படுகின்றது.M. A. Azim and A. A. Ayaz (1969), Spectrophotometric determination of beryllium. Microchimica Acta Volume 57, Number 1, pages 153-159 

இவற்றையும் காண்க
குயினோன்

மேற்கோள்களும் அடிக்குறிப்புகளும்

பகுப்பு:ஆந்திராக்குயினோன்கள்
பகுப்பு:பைரோகலோல்கள்